smcproject/ml-wiki-sentences huggingface dataset:
ഇന്ത്യൻ മഹാസമുദ്രത്തിന്റെ കിഴക്കൻ തീരത്ത് എന്താണെന്നോ സിനായിലെ ദ്വീപുകൾക്ക് അപ്പുറമോ ഏഷ്യയിലെ സെറിക്കക്ക് അപ്പുറമോ എന്താണെന്നോ വിശദീകരിക്കാൻ ടോളമിക്ക് സാധിച്ചിട്ടില്ല.
കിഴക്കൻ തീരത്തുള്ള മിക്കവാറും ഭാഗം അൽഖവാരിസ്മിയും ഒഴിവാക്കി.
എന്നാൽ, എന്നാൽ, പുതിയ ഒരു ഉപദ്വീപ് ഉള്ളതായി അടയാളപ്പെടുത്തി.
ജ്വൽ ദ്വീപ്, ഇരുണ്ട കടൽ എന്നിവകൾക്ക് അപ്പുറമാണ് അദ്ദേഹം ഉപദ്വീപ് ഉള്ളതായി രേഖപ്പെടുത്തിയത്.
പോർച്ചുഗീസ് പര്യവേഷകനും പോർത്തുഗീസ് രാജകുടുംബത്തിലെ അംഗവുമായിരുന്ന കടൽ മാർഗ്ഗം ആഫ്രിക്കയുടെ ദക്ഷിണ മുനമ്പ് ചുററിക്കടന്ന പ്രഥമ യൂറോപ്യനായ ബർത്തലോമിയോ ഡയസ് (1451 29 മേയ് 1500) 1488ൽ ഒരു വൻ കൊടുങ്കാറ്റ് ഉണ്ടായതിന്റെ ഒന്നോ രണ്ടോ വർഷത്തിനിടക്ക് ഗുഡ് ഹോപ്പ് മുനമ്പ് വഴി കടന്നു പോയിരുന്നു, മാർട്ടില്ലസ് ജെർമനസ് എന്ന ഭൂമിശാസ്ത്രജ്ഞൻ പ്രസിദ്ധീകരിച്ച മാപ്പിൽ അറ്റാലാന്റിക മഹാസമുദ്രം ഇന്ത്യൻ സുമദ്രം എന്നിവയുടെ ബന്ധം കാണിക്കുന്നുണ്ട്.
ആഫ്രിക്കയുടെ ദക്ഷിണ ഭാഗത്ത് ഇദ്ദേഹത്തിന്റെ യാത്ര ബന്ധപ്പെട്ടില്ലെന്നുള്ള കാര്യവും ഈ മാപ്പിൽ കാണിക്കുന്നുണ്ട്.
ഇക്കാര്യങ്ങൾ അൽ ഖവാരിസ്മിയുടെ പുസ്തകത്തിലും സമാനമായ തരത്തിൽ വിവരിക്കുന്നുണ്ട്.
മാർക്കോപോളോയുടെയും മറ്റു യാത്രികരുടേയും വിവരണങ്ങളിലും ഈ പ്രദേശത്തിന്റെ വിവരങ്ങൾ ലഭ്യമാണ്.
ഗോൾഡൻ ഉപദ്വീപിന്റെ സ്ഥാനം രേഖപ്പെടുത്തിയ ടോളമിയുടെ വിവരങ്ങളും ഇതിൽ അടങ്ങിയിട്ടുണ്ട്.
1492ൽ ബോഹീമിയയിലെ മാർട്ടിൻ വരച്ച ഇർദാപ്‌ഫെൽ ഗ്ലോബിലും സമാനമായ ഉപദ്വീപിനെ കുറിച്ച് പ്രതിപാദിക്കുന്നുണ്ട്.
ഡ്രാഗൺ ഉപദ്വീപ് നിലനിൽക്കുന്നതായി ക്രിസ്റ്റഫർ കൊളംബസ് തുടക്കത്തിൽ തന്നെ വിശ്വസിച്ചിരുന്നുവെന്നാണ് രേഖകൾ.
ഇതിന്റെ സ്ഥാനവും സമീപത്തുള്ള മറ്റു ദ്വീപുകളും ആഫ്രിക്കൻ തീരത്ത് നിന്ന് ഈസ്റ്റ് ഏഷ്യൻ ഭാഗത്തേക്ക് ഗണ്യമായ കുറവാണെന്നുമായിരുന്നു അദ്ദേഹത്തിന്റെ നിഗമനം.
കൊളംബസ് ആയിരുന്നിരിക്കണം മാർട്ടെല്ലസിന്റെ മാപ്പുകൾക്ക് മാർഗ്ഗനിർദ്ദേശം നൽകിയിരുന്നത്.
ഫാന്റം ഉപദ്വീപിലെ കിഴക്കൻ കരയിൽ ആയിരിക്കും ചാമ്പയും ഭൂപട രചയിതാക്കളും എത്തിയതെന്ന് കൊളംബസ് പരിഗണിച്ചിരുന്നത്.
ഈ ഉപദ്വീപിന്റെ മറ്റൊരു രൂപം 1502ൽ കണ്ടെത്തിയിട്ടുണ്ട്.
കാന്റിനോ വേൾഡ് മാപ്പ് പോർച്ചുഗലിലേക്ക് കടത്തിയിരുന്നു.
Pietro Coppo 's map (1520) is one of the last ones to show the Dragon's Tail.
വിവരങ്ങൾ
ഡ്രാഗൺ റ്റേൽ ഉപദ്വീപിന്റെ തെക്കേ അറ്റം അവസാനിക്കുന്നത് വിയറ്റ്‌നാമിലെ ആൻ ജിയാങ് പ്രവിശ്യയിലെ കറ്റിഗറ മുനമ്പിലാണ്.
മാർറ്റെല്ലുസ് ജെർമനസ്സിന്റെ ലോക മാപ്പിൽ ഈ പ്രദേശം അടയാളപ്പെടുത്തിയിരിക്കുന്നത് സൗത്തേൺ വിയറ്റ്‌നാമിലെ ചാംമ്പയിലായിട്ടാണ്.
ഡ്രാഗൺസ് ബ്ലഡ് ട്രീ ഇംഗ്ലീഷ് വിലാസം https://ml.wikipedia.org/wiki/Dracaena_cinnabari
ഇന്ത്യൻ മഹാസമുദ്രത്തിൽ സ്ഥിതി ചെയ്യുന്ന ദ്വീപസമൂഹമായ സൊകോത്രയിലെ തദ്ദേശീയമായ വൃക്ഷമാണ് ഡ്രാഗൺസ് ബ്ലഡ് ട്രീ ( ശാസ്ത്രീയനാമം : Dracaena cinnabari ) ദ്വീപിലെ ഏറ്റവും ആകർഷകമായ ഈ വൃക്ഷത്തിനു ഒരു വലിയ കുടയുടെ രൂപമാണ്.
മരത്തിന്റെ ചുവന്ന നിറത്തിലുള്ള നീര് വ്യാളിയുടെ രക്തമാണെന്ന വിശ്വാസത്തിൽ നിന്നാണ് ഇതിനു ഡ്രാഗൺസ് ബ്ലഡ് ട്രീ എന്ന പേരു ലഭിച്ചത്.
വസ്ത്രങ്ങളിൽ നിറം പിടിപ്പിക്കാനും മരുന്നിനായും ഇതിന്റെ നീരുപയോഗിക്കുന്നു.
പെയ്ന്റും വാർണിഷുമായി ഇത് ഇന്നും ഉപയോഗിക്കുന്നു.
ഡ്രാഗൺ ബോൾ സീ: ലോർഡ്‌ സലഗ്
ഡ്രാഗൺ ബോൾ പരമ്പരയിലെ 4-മത്തെ അനിമേഷൻ ചലച്ചിത്രം ആണ് ഡ്രാഗൺ ബോൾ സീ: ലോർഡ്‌ സലഗ് .
മാർച്ച്‌ 19, 1991 ന് ആണ് ജപ്പാനിൽ ഈ ചിത്രം റിലീസ് ചെയ്തത് .
ഭൂമി കീഴടക്കാൻ വരുന്ന സലഗ് വംശത്തിൽ പെട്ട അന്യഗ്രഹ ജീവികളെ ഗോക്കുവും കൂട്ടരും ചെറുത്തു തോൽപ്പിക്കുന്നത് ആണ് കഥാസാരം .
അവലംബം പുറത്തേക്കുള്ള കണ്ണികൾ MyFavoriteGames - Movie Summary Archived 2014-08-10 at the Wayback Machine .
ഡ്രാഗൺ ബോൾ സീ: ലോർഡ്‌ സലഗ് ഇന്റർനെറ്റ് മൂവി ഡാറ്റാബേസിൽ
ഡ്രിപ്പ് ഇംഗ്ലീഷ് വിലാസം https://ml.wikipedia.org/wiki/Drip ഡ്രിപ്പിങ്ങിനുള്ള സജ്ജീകരണം
ചികിത്സാവശ്യങ്ങൾക്കുള്ള ദ്രാവകങ്ങൾ സിരകളിലൂടെ  ശര്രീരത്തിൽ കടത്തിവിടുന്ന പ്രക്രീയയാണ് ഡ്രിപ്പ് .
ശരീര ധർമങ്ങൾ ക്രമീകരിക്കുന്നതിന്  ആവശ്യമായ ജലം, എലെക്ട്രോലയിറ്റ് , മരുന്നുകൾ , രക്തം, രക്ത ഉത്പന്നങ്ങൾ തുടങ്ങിയവ  ക്രമമായ രീതിയിൽ  ശരീരത്തിലേക്ക്  നേരിട്ട് കടത്തി വിടുന്നതിനുള്ള വൈദ്യശാസ്ത്രപരമായ ഒരു സജ്ജീകരണമാണ് ഇത്.
നിർജലീകരണം (Dehydration)പരിഹരിക്കാനും ,രക്തസ്രാവം, അപകടം, ശസ്ത്രക്രിയ എന്നിവയിലൂടെ ഉണ്ടാകുന്ന രക്തനഷ്ടം നികത്തുന്നതിനുമാണ് ഡ്രിപ്പ് ഏറ്റവുമധികം ഉപയോഗിക്കപ്പെടുന്നത്.
ഏറ്റവും പെട്ടെന്ന് മരുന്നും ദ്രാവകങ്ങളും ശരീരത്തിൽ കടത്തിവിടുന്നതിനുള്ള ഏറ്റവും നല്ല ഉപാധിയാണിത്.
ഈ  പ്രക്രീയയിൽ  കടത്തിവിടുന്ന വസ്തുക്കൾക്കൊപ്പം  വായു കൂടി കടന്നു (air embolism) ഉണ്ടാകാതെ സൂക്ഷിക്കും.
മറ്റ് അണുബാധ കൂടി   ഉണ്ടാകാതെ നോക്കണം .
പ്രവർത്തനരീതി ഡ്രിപ്പിങ് നിയന്ത്രിക്കുന്നതിനുള്ള വാൽവ്
സിരയിലേക്ക്  കയറ്റിയ സൂചിയിലൂടെ, പ്ളാസ്റ്റിക് ബാഗിലോ കുപ്പിയിലോ ഉള്ള ദ്രാവകം റബ്ബറോ പ്ളാസ്റ്റിക്കോ കൊണ്ടുള്ള ട്യൂബിലൂടെ തുള്ളികളായി ഒഴുക്കിവിടുകയാണ് ഇതിന്റെ പ്രവർത്തനരീതി.
ഒരു ചട്ടത്തിന്റെ മുകൾഭാഗത്തായി ദ്രാവകം ഉൾക്കൊള്ളുന്ന പാത്രം തൂക്കിയിടുകവഴി ഗുരുത്വാകർഷണ വിധേയമായി ദ്രാവകം ട്യൂബിലൂടെ താഴേക്കൊഴുകുന്നു.
അന്തരീക്ഷവായു ഈ പാത്രത്തിന്റെ ഉള്ളിലേക്ക് പ്രവേശിക്കുവാനായി പാത്രത്തിന്റെ മുകളിലായി ഒരു ചെറു ദ്വാരം സൂചി ഉപയോഗിച്ച് സൃഷ്ടിക്കുന്നു.
ചില സന്ദർഭങ്ങളിൽ അനുതരംഗ പമ്പുകളുപയോഗിച്ച് (peristaltic pumps) ദ്രാവകം ട്യൂബിലേക്ക് കടത്തി വിടാറുണ്ട്.
ഇതിൽ  ദ്രാവകം രക്തത്തിലേക്കു പ്രവേശിക്കുന്നതിന്റെ നിരക്ക് ഒരു വാൽവ് മുഖേന നിയന്ത്രിക്കുവാൻ സാധിക്കും.
വ്യക്തമായി കാണാവുന്നതും അഭിഗമ്യവുമായ ഇടത്തരം വലിപ്പത്തിലുള്ള സിരകളാണ് ഡ്രിപ്പു കടത്തുന്നതിനായി പ്രയോജനപ്പെടുത്തുന്നത്.
കൈമുട്ടു സന്ധി, കൈപ്പത്തിയുടെ മുകൾ ഭാഗം, കണങ്കാൽ എന്നിവിടങ്ങളിലെ സിരകളാണ് ഏറ്റവും അനു യോജ്യം.
പൊണ്ണത്തടിയുള്ള രോഗികളിൽ അനുയോജ്യമായ സിര ലഭിക്കാൻ ബുദ്ധിമുട്ടനുഭവപ്പെടാറുണ്ട്.
ശിശുക്കളിൽ കൈകാലുകളിലെ സിരകളേക്കാൾ തലയോട്ടിയുടെ മുകൾ ഭാഗത്തെ സിര ആയിരിക്കും എളുപ്പത്തിൽ പ്രയോജനപ്പെടുത്താൻ സാധിക്കുന്നത്.
സിരയിലൂടെ കടത്തുകവഴി ദ്രാവകം വളരെ വേഗം രക്തചംക്രമണ വ്യവസ്ഥയിലെത്തിച്ചേരും.
എന്നാൽ ഒരു പ്രത്യേക ശരീരഭാഗത്തിലേക്കു മാത്രമായി ദ്രാവകങ്ങൾ കടത്തിവിടേണ്ടതായിവരുന്ന ചില പ്രത്യേക സന്ദർഭങ്ങളിൽ ധമനികളിലേക്കും ഡ്രിപ്പ് കടത്തിവിടാറുണ്ട്.
ഉദാഹരണമായി അർബുദ ട്യൂമറുകളുടെ ചികിത്സയ്ക്കായി അർബുദ കോശങ്ങളിലേക്ക് വിഷം വ്യാപിപ്പിക്കുന്ന ചില രാസപദാർഥങ്ങൾ അടങ്ങുന്ന ഡ്രിപ്പ് ധമനിയിലൂടെയാണു കടത്തുന്നത്.
ഔഷധം മറ്റ് കോശങ്ങളിലേക്ക് വ്യാപിക്കാതിരിക്കാതിരിക്കാൻ ഇത് സഹായിക്കും.
രോഗിയുടെ അതേ രക്ത ഗ്രൂപ്പിലുള്ള രക്തം തന്നെയാണ് ഡ്രിപ്പായി നല്കാറുള്ളത്.
അതേ ഗ്രൂപ്പിലുള്ള രക്തം ലഭ്യമല്ലെങ്കിൽ താത്കാലികമായി രക്തപ്ളാസ്മയുടേയോ പ്ളാസ്മയ്ക്ക് പകരമായി ഉപയോഗിക്കാവുന്ന രാസപദാർഥങ്ങളുടേയോ (ഉദാ. ഡെക്സ്ട്രിൻ) ഡ്രിപ്പും നല്കാറുണ്ട്.
തീപ്പൊള്ളലേൽക്കുമ്പോൾ ശരീരത്തിൽനിന്ന് പ്രധാനമായും ഊറി വരുന്ന ദ്രാവകം രക്തസിറമായതിനാൽ രക്തകോശങ്ങൾ ഗണ്യമായ തോതിൽ നഷ്ടമാവുന്നില്ല.
ഈ അവസ്ഥയിൽ പ്ളാസ്മയുടെ ഡ്രിപ്പാണ് ആവശ്യം.
മറിച്ച് ചുവന്ന രക്താണുക്കൾ നഷ്ടമാകുന്ന മാരകമായ രോഗാവസ്ഥകളിൽ (ഉദാ. രക്താർബുദം) ചുവന്ന രക്താണുക്കൾ കൊണ്ട് സാന്ദ്രമാക്കി പ്രത്യേക രീതിയിൽ ഉത്പാദിപ്പിക്കുന്ന രക്തത്തിന്റെ ഡ്രിപ്പാണ് ഉപയോഗിക്കുന്നത്.
ആഹാരം കഴിക്കുവാനോ വെള്ളം കുടിക്കുവാനോ കഴിയാത്ത രോഗികൾക്കും വയറിളക്കമോ ഛർദിയോ മൂലം നിർജലീകരണം സംഭവിക്കുന്നവർക്കും ശരീരത്തിലെ ജലത്തിന്റേയും ലവണങ്ങളുടേയും സന്തുലിതാവസ്ഥ നിലനിറുത്തുന്നതിനായി ഡ്രിപ്പ് കൊടുക്കാറുണ്ട്.
ലവണങ്ങളുടെയോ ഗ്ളൂക്കോസിന്റെയോ അവയുടെ മിശ്രിതത്തിന്റെയോ ഡ്രിപ്പാണ് ഈ സന്ദർഭങ്ങളിൽ നല്കാറുള്ളത്.
പോഷകരസം, ഔഷധങ്ങൾ എന്നിവ ഡ്രിപ്പിലൂടെ നല്കാറുണ്ട്.
വധ ശിക്ഷയ്ക്കും
ഡ്രിപ്പ് രീതിയിലൂടെ വിഷവസ്തുക്കൾ സിരകളിലൂടെ കടത്തിവിട്ടു വേദനരഹിതമായ വധ ശിക്ഷ നടപ്പാക്കുന്നത് യു എസ്സിൽ മിക്ക സംസ്ഥാനങ്ങളിലും  ഇപ്പോൾ നിയമവിധേയമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രിപ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ Intravenous therapy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wyeth v. Levine, 06-1249 opinion of US supreme Court - No limit in lawsuits as the result of an injury by IV-push injection resulting in gangrene and consequent amputation.
Gangrene is likely if the injection accidentally hits an artery — precisely what happened to Levine.
IVTEAM.com Otsuka co Archived 2011-04-29 at the Wayback Machine .
IV-Therapy.net UWash Archived 2011-09-28 at the Wayback Machine .
Venous Air Embolism by Dr. Andrew G Wittenberg, MD, MPH
ഡ്രാഫ്റ്റിംഗ് കമ്മിറ്റി ഡ്രാഫ്റ്റിംഗ് കമ്മിറ്റി :
ഭരണഘടനാ അസംബ്ലിയിലെ എല്ലാ കമ്മിറ്റികളിലും, ഏറ്റവും പ്രധാനപ്പെട്ട കമ്മിറ്റി 1947 ഓഗസ്റ്റ് 29 -ന് രൂപീകരിച്ച ഡ്രാഫ്റ്റിംഗ് കമ്മിറ്റി യാണ്.
ഈ കമ്മിറ്റിയെയാണ് പുതിയ ഭരണഘടനയുടെ കരട് തയ്യാറാക്കാൻ ചുമതലപ്പെടുത്തിയത്.
അതിൽ ഏഴ് അംഗങ്ങളുണ്ടായിരുന്നു.
അവർ ,
ഡോ. ബി.ആർ. അംബേദ്കർ (ചെയർമാൻ)
എൻ.ഗോപാലസ്വാമി അയ്യങ്കാർ
അല്ലടി കൃഷ്ണസ്വാമി അയ്യർ
ഡോ. കെ.എം. മുൻഷി
സയ്യിദ് മുഹമ്മദ് സാദുള്ള
എൻ. മാധവ റാവു ( അസുഖം കാരണം രാജിവച്ച ബി.എൽ. മിറ്ററിന് പകരമായി അദ്ദേഹം )
ടി.ടി. കൃഷ്ണമാചാരി ( 1948-ൽ അന്തരിച്ച ഡി.പി. ഖൈത്താന് പകരക്കാരനായി അദ്ദേഹം )
വിവിധ കമ്മിറ്റികളുടെ നിർദ്ദേശങ്ങൾ പരിഗണിച്ച് ഡ്രാഫ്റ്റിംഗ് കമ്മിറ്റി, 1948 ഫെബ്രുവരിയിൽ പ്രസിദ്ധീകരിച്ച ഇന്ത്യൻ ഭരണഘടനയുടെ ആദ്യ കരട് തയ്യാറാക്കി.
കരട് ചർച്ച ചെയ്യാനും ഭേദഗതികൾ നിർദ്ദേശിക്കാനും ഇന്ത്യയിലെ ജനങ്ങൾക്ക് എട്ട് മാസത്തെ സമയം നൽകി.
പൊതുജനങ്ങളുടെ അഭിപ്രായങ്ങളുടെയും വിമർശനങ്ങളുടെയും നിർദ്ദേശങ്ങളുടെയും വെളിച്ചത്തിൽ, ഡ്രാഫ്റ്റിംഗ് കമ്മിറ്റി രണ്ടാമത്തെ കരട് തയ്യാറാക്കി, അത് 1948 ഒക്ടോബറിൽ പ്രസിദ്ധീകരിച്ചു.
ഡ്രാഫ്റ്റിംഗ് കമ്മിറ്റി അതിന്റെ കരട് തയ്യാറാക്കാൻ ആറ് മാസത്തിൽ താഴെ സമയമെടുത്തു.
ആകെ 141 ദിവസം മാത്രം.
ഡ്രാവാ ദേശീയോദ്യാനം
ഡ്രാവാ ദേശീയോദ്യാനം ( Polish : Drawieński Park Narodowy ) വടക്കുപടിഞ്ഞാറൻ പോളണ്ടിലെ ഒരു ദേശീയോദ്യാനമാണ്.
ഗ്രേറ്റർ പോളണ്ട് , ലുബൂസ് , വെസ്റ്റ് പോമറേണിയൻ വോയിവോഡെഷിപ്പ് എന്നിവയുടെ അതിർത്തിയിലാണിതു സ്ഥിതി ചെയ്യുന്നത്.
വിശാലമായ ഡ്രോസ്‍കോ വനത്തിന്റെ (Puszcza Drawska) ഭാഗമായ ഈ ദേശീയോദ്യാനം, വിശാലമായ ഡ്രോസ്‍കോ സമതലത്തിൽ സ്ഥിതിചെയ്യുന്നു.
ഡ്രാവാ നദിയുടെ പേരിൽ നിന്നാണ് ഉദ്യാനത്തിന് ഈ പേരു ലഭിച്ചത്.
1990 ൽ രൂപീകരിക്കപ്പെട്ട ദേശീയോദ്യാനം തുടക്കത്തിൽ 86.91 ച.
പ്രദേശത്താണ് നിലനിന്നിരുന്നത്.
പിന്നീട് ഇത് 113.42 ചതുരശ്ര കിലോമീറ്ററിലായി (43.79 ചതുരശ്ര മൈൽ) വിപുലീകരിച്ചു, ഇതിൽ 96.14 ചതുരശ്ര കി.
ആണ് വനമേഖല (3.68 ചതുരശ്ര കി.മീ. കർശനമായി സംരക്ഷിത പ്രദേശമായി കണക്കാക്കപ്പെടുന്നു) ജലസ്രോതസ്സുകൾ 9.37 ചതുരശ്ര കി.
ഡ്രാഗൺഫ്ലൈ
ശാസ്ത്രലോകം കൗതുകത്തോടെ നോക്കുന്ന ശനിയുടെ ഉപഗ്രഹമായ ടൈറ്റനിലെ ജീവസാധ്യത തേടുന്ന നാസയുടെ ദൗത്യമാണ് ‘ഡ്രാഗൺ ഫ്ലൈ.’ 2026 ലാകും ദൗത്യം ഭൂമിയിൽ നിന്നു യാത്ര തിരിക്കുക.
2034-ൽ ടൈറ്റന്റെ ഉപരിതലത്തിലെത്തും.
തുടർന്ന് പറന്നു നടന്ന് പര്യവേക്ഷണം നടത്തും.
ലക്ഷ്യം ഭൂമിയിലും ടൈറ്റനിലും സമാനമായുള്ള ജൈവ രാസസംയുക്തങ്ങൾ കണ്ടെത്തുകയും അതുവഴി ജീവസാധ്യത വിലയിരുത്തുകയാണ്  ലക്ഷ്യം.
നാസയുടെ ‘ന്യൂ ഫ്രോണ്ടിയേഴ്സ് പ്രോഗ്രാമിന്റെ’ ഭാഗമായി യുഎസിലെ ജോൺ ഹോപ്കിൻസ് സർവകലാശാലാ സംഘം സമർപ്പിച്ച പദ്ധതിയാണ് ഡ്രാഗൺ ഫ്ലൈ.
8 റോട്ടർവീലുകളുള്ള സവിശേഷവാഹനം.
തവളച്ചാട്ടം പോലെ ഒരിടത്തു നിന്നു പറന്ന് മറ്റൊരിടത്തേക്ക് (ഒറ്റ പറക്കലിൽ 8 കി.മീ. താണ്ടും).
ഇറങ്ങുന്നത് ടൈറ്റനിലെ ഷാങ്ഗ്രില മേഖലയിൽ.
മൊത്തം 175 കി.
താണ്ടി സാംപിളുകൾ ശേഖരിക്കും.
സോളാർപാനലുകൾക്കു പകരം ഊർജ്ജം നൽകുന്നത് തെർമോ ഇലക്ട്രിക് ജനറേറ്ററുകൾ ആണ്.
അവലംബം 1 2 3 ↑ ↑ ↑ NASA's Dragonfly Will Fly Around Titan Looking for Origins, Signs of Life .
Grey Hautaluoma and Alana Johnson, NASA .
Press release 27 June 2019.
↑ 2019  ജൂൺ 29 ലെ മലയാള മനോരമയിൽ പ്രസിദ്ധീകരിച്ചത്.
ശേഖരിച്ചത് 2019-07-03
ഡ്രാങ്-ഡ്രങ് ഹിമാനി ഇംഗ്ലീഷ് വിലാസം https://ml.wikipedia.org/wiki/Drang-Drung_Glacier
ഇന്ത്യയിലെ ലഡാക്കിലെ യിലെ കാർഗിൽ - സനാസ്കർ റോഡിലെ പെൻസി ലാ പർവത പാതയ്ക്ക് സമീപമുള്ള ഒരു പർവത ഹിമാനിയാണ് ഡ്രാങ്-ഡ്രങ് ഹിമാനി .
(ദുറുംഗ് ഡ്രംഗ് ഹിമാനി എന്നും വിളിക്കുന്നത്).
കരകോറം പർവതനിരയിലെ സിയാച്ചിൻ ഹിമാനിയൊഴികെ ലഡാക്കിലെ ഏറ്റവും വലിയ ഹിമാനി ഡ്രാങ്-ഡ്രംഗ് ഹിമാനിയാകാൻ സാധ്യതയുണ്ട്, പരമാവധി നീളം 23 kilometres (14 mi) ശരാശരി 4,780 m (15,680 feet) .
വടക്കുകിഴക്കൻ ഹിമാലയൻ നിരയിൽ 142 kilometres (88 mi) കാർഗിലിന് തെക്കും 331 kilometres (206 mi) ജമ്മു കശ്മീരിന്റെ തലസ്ഥാനമായ ശ്രീനഗറിന് കിഴക്ക് ആയി ഇത് നിലകൊള്ളുന്നു.
ഡ്രാങ്-ഡ്രങ് ഹിമാനി മഞ്ഞിന്റെയും ഹിമത്തിന്റെയും  ഒരു നീണ്ട നദി ആണ് , ദോഡാ നദി ഇതിൽ ആരംഭിക്കുന്നു.
ഇത്   സംസ്ക്രാർ  നദി യുടെ ഒരു പോഷകനദിയാണ്.
സംസ്കാർ നദി സിന്ധു നദിയുടെ ഒരു പോഷകനദിയാണ് .
6,550 m (21,490 feet) ഉയരത്തിൽ ഡോഡ പീക്ക് ഹിമാനിയിൽ നിന്ന് ഉയർന്നു നിൽക്കുന്നു.
പെൻസി ലയിൽ നിന്ന് കണ്ട ഡ്രാങ് ഡ്രംഗ് ഗ്ലേസിയർ പ്രവേശനം
ശ്രീനഗറിൽ നിന്നോ ശ്രീനഗർ വിമാനത്താവളത്തിൽ 331 kilometres (206 mi) അകലെയുള്ള ഡ്രാങ്-ഡ്രങ് ഹിമാനി യെ  കാറോ ബസ് ഉപയോഗിച്ച് എൻഎച്ച് 1D വഴി രണ്ട് ദിവസത്തിനുള്ളിൽ  സമീപിക്കാം.
ഈ ഹൈവെ, ശ്രീനഗറിനെ നഗരങ്ങളായ ഗംദെര്ബല്, കന്ഗന്, സോനാമാർഗ് , ദ്രാസ് വഴി ലേ യുമായി ബന്ധിപ്പിക്കുന്നതാണ്.
കാർ‌ഗിൽ‌ ടൗൺ‌ പാതിവഴിയിലാണ്  കാർഗിൽ നിന്നും ഹിമാനി കാർഗിൽ-ജനസ്കര് റോഡ് വലത്തു ഭാഗത്തു  ആണ്   ഇത് സുരു നദിയുടെ താഴ്വരയിലൂടെ പോകുന്നു.
സോജില, പെൻസി ലാ പാസുകളിൽ കനത്ത മഞ്ഞുവീഴ്ച കാരണം മെയ് മുതൽ സെപ്റ്റംബർ വരെ മാത്രമാണ് റോഡ് ഗതാഗതത്തിനായി തുറന്നിരിക്കുന്നത്, സന്ദർശിക്കാൻ ഏറ്റവും അനുയോജ്യമായ സമയം ജൂലൈ മുതൽ ഓഗസ്റ്റ് വരെയാണ്.
↑ 1 2 ↑ ↑ 1 2 ↑ ↑ ↑ ↑
ഡ്രിന ഇംഗ്ലീഷ് വിലാസം https://ml.wikipedia.org/wiki/Drina
346 കിലോമീറ്റർ (215 മൈൽ) നീളമുള്ള ഒരു അന്താരാഷ്ട്ര നദിയാണ് ഡ്രിന ( Serbian Cyrillic : Дрина, pronounced [drǐːna] ) ബോസ്നിയയ്ക്കും ഹെർസഗോവിനയ്ക്കും സെർബിയയ്ക്കും ഇടയിലുള്ള അതിർത്തിയുടെ വലിയൊരു ഭാഗമാണ് ഇത്.
സാവ നദിയുടെ ഏറ്റവും ദൈർഘ്യമേറിയ പോഷകനദിയും ഡാന്യൂബ് നദീതീരത്തുള്ള ഡൈനറിക് ആൽപ്‌സിലെ ഏറ്റവും നീളമേറിയ കാർസ്റ്റ് നദിയുമാണ് ഇത്.
നദിയുടെ (ലാറ്റിൻ: ഡ്രിനസ്) റോമൻ നാമത്തിൽ നിന്നാണ് ഇതിന്റെ പേര് ഉത്ഭവിച്ചത്.
തിരിച്ച് ഗ്രീക്കിൽ നിന്നും (പുരാതന ഗ്രീക്ക്: ഡ്രീനോസ്) ഇതിന്റെ പേര് ഉത്ഭവിച്ചതായി കരുതുന്നു.
നീളം
താര , പിവ നദികളുടെ സംഗമസ്ഥാനത്താണ് ഡ്രിന രൂപപ്പെടുന്നത്.
ഇവ രണ്ടും മോണ്ടിനെഗ്രോയിൽ നിന്ന് ഒഴുകുകയും ബോസ്നിയയുടെയും ഹെർസഗോവിനയുടെയും അതിർത്തിയിൽ ഹം , സെപാൻ പോൾജെ ഗ്രാമങ്ങളിൽ ഒന്നിച്ചുചേരുകയും ചെയ്യുന്നു.
താര നദിയുടെ ആകെ നീളം 144 കിലോമീറ്റർ (89 മൈൽ), അതിൽ 104 കിലോമീറ്റർ (65 മൈൽ) മോണ്ടെനെഗ്രോയിലാണ് .
അവസാന 40 കിലോമീറ്റർ (25 മൈൽ) ബോസ്നിയയിലും ഹെർസഗോവിനയിലുമാണ് .
നിരവധി സ്ഥലങ്ങളിൽ ഇരു രാജ്യങ്ങളും തമ്മിലുള്ള അതിർത്തിയായി ഇത് മാറുന്നു.
ബോസ്നിയ, ഹെർസഗോവിന വഴി 346 കിലോമീറ്റർ (215 മൈൽ) ദൂരത്തേക്ക് ഡ്രീന ഒഴുകുന്നു.
അതിൽ 206 കിലോമീറ്റർ (128 മൈൽ) ബോസ്നിയയുടെയും ഹെർസഗോവിനയുടെയും സെർബിയയുടെയും അതിർത്തിയിലാണ്.
ഒടുവിൽ വടക്കുകിഴക്കൻ ബോസ്നിയയിലും ഹെർസഗോവിനയിലും കൂടി ബോസാൻസ്ക റാക ഗ്രാമത്തിനടുത്തുള്ള സാവ നദിയിലേക്ക് ഒഴുകുന്നു.
താരയുടെ ഉറവിടത്തിൽ നിന്ന് അളന്നാൽ അതിന്റെ നദീഉറവിടത്തിന് 487 കിലോമീറ്റർ (303 മൈൽ) നീളമുണ്ട്.
നാവിഗേഷൻ
നദി ഇന്ന് സഞ്ചാരയോഗ്യമല്ല.
പക്ഷേ താരയ്‌ക്കൊപ്പം ബോസ്നിയ , ഹെർസഗോവിന , മോണ്ടിനെഗ്രോ എന്നിവിടങ്ങളിലെ പ്രധാന കയാക്കിംഗ് , റാഫ്റ്റിംഗ് ആകർഷണമായി ഇവിടം പ്രതിനിധീകരിക്കുന്നു.
എന്നിരുന്നാലും, ചരിത്രത്തിൽ, ഡ്രീനയിലെ ചെറിയ ബോട്ടുകളുടെ ഗതാഗതം വളരെയധികം വികസിച്ചിരുന്നതായി കാണുന്നു.
ഡ്രിന ബോട്ടുകളുടെ ആദ്യകാല രേഖാമൂലമുള്ള ഉറവിടങ്ങൾ പതിനേഴാം നൂറ്റാണ്ടിന്റെ ആരംഭത്തിൽ നിന്നാണ്.
പതിനേഴാം നൂറ്റാണ്ടിന്റെ രണ്ടാം പകുതിയിൽ ഈ പ്രദേശത്തുകൂടി സഞ്ചരിച്ച ഓട്ടോമൻ സഞ്ചാരിയായ എവ്ലിയ സെലെബി , ഡ്രിന താഴ്‌വരയിലെ ആളുകൾ 40 മീറ്റർ (130 അടി) ഉയരമുള്ള ഓക്ക് മരങ്ങൾ വെട്ടിമാറ്റി ബോട്ടുകൾ നിർമ്മിക്കാൻ ഉപയോഗിക്കുകയും പ്രാകൃത ഉപകരണങ്ങളും നിയന്ത്രിത തീയും ഉപയോഗിച്ച് അവയെ നിയന്ത്രിക്കുകയും ചെയ്തു.
ഇത്തരത്തിലുള്ള ബോട്ടിനെ മോണോക്സൈൽ അല്ലെങ്കിൽ ഡഗൗട്ട് കാനോയി എന്ന് വിളിക്കുന്നു.
ബെൽഗ്രേഡിലേക്കുള്ള എല്ലാ വഴികളിലൂടെയും, ഡ്രീനയിലേക്കും സാവയിലേക്കും താഴേക്ക് സഞ്ചരിച്ച അത്തരം ആയിരക്കണക്കിന് ബോട്ടുകൾ സ്വോർണിക്കിൽ ഉണ്ടായിരുന്നുവെന്ന് അദ്ദേഹം എഴുതുന്നു.
സ്വോർണിക്കിൽ നിന്ന് നദിയുടെ ഒഴുക്കിനെതിരായി മേലോട്ട്‌, ബോട്ടുകൾ ജലഗതാഗതം നടത്തിയിരുന്നില്ല.
ജെലാവ് മോണോക്സിൽ
2011 സെപ്റ്റംബറിൽ, പ്രാദേശിക വെള്ളപ്പൊക്കത്തിനുശേഷം, ലോസ്നിക്കയിൽ നിന്ന് 10 കിലോമീറ്റർ (6.2 മൈൽ) വടക്ക്, ജെലാവിനടുത്തുള്ള ഡ്രിന നദിയിൽ ചരലിനടിയിൽ ഒരു പുരാതന ബോട്ട് കണ്ടെത്തി.
നല്ല ആകൃതിയിൽ ഒരു കഷണമായി കണ്ടെത്തിയ ഈ ബോട്ട് ഡ്രിന താഴ്‌വരയിലെ ആദ്യത്തേതായിരുന്നു.
ബോട്ടിന് 7.1 മീറ്റർ (23 അടി) നീളവും 1.3 മീറ്റർ (4 അടി 3 ഇഞ്ച്) വീതിയും പിൻഭാഗത്തിന് 4 മീറ്റർ (13 അടി) ചുറ്റളവുമുണ്ട്.
കുഴിച്ചെടുത്തപ്പോൾ അതിന്റെ ഭാരം 2 ടൺ ആയിരുന്നു.
പക്ഷേ പ്രകൃതിദത്തമായ അവസ്ഥയിൽ രണ്ടുവർഷം ഉണങ്ങിയ ശേഷം ഇത് 1.3 ടണ്ണായി ചുരുങ്ങി.
ഉണങ്ങിയ ശേഷം, അത് 2013-ൽ സംരക്ഷണ പ്രക്രിയയിലൂടെ കടന്നുപോയി.
ലോസ്നിക്കയിലെ പ്രാദേശിക മ്യൂസിയത്തിന് ഇത്രയും വലിയ ഇനം പ്രദർശിപ്പിക്കാൻ സ്ഥലമില്ലാത്തതിനാൽ, മോണോക്സൈലിനായി പ്രത്യേക ശാഖ നിർമ്മിച്ചു.
1740 നും 1760 നും ഇടയിൽ ഒരു ഓക്കിന്റെ തായ്ത്തടിയിൽ നിന്ന് നിർമ്മിച്ച ഇത് 230 മുതൽ 300 വർഷം വരെ പഴക്കമുള്ളതാണെന്ന് കണക്കാക്കപ്പെടുന്നു.
അതിലെ അടയാളങ്ങളെ അടിസ്ഥാനമാക്കി, ഈ പ്രത്യേക ബോട്ട് മിക്കവാറും നദിയുടെ ഒരു വശത്ത് നിന്ന് മറ്റൊന്നിലേക്ക് ഭൂരിഭാഗം ചരക്ക് കൊണ്ടുപോകുന്നതിന് ഉപയോഗിച്ചിരുന്നു, കാരണം ഇത് തുഴകൊണ്ട് പ്രവർത്തിപ്പിക്കാൻ കഴിയാത്തത്ര വലുതായി കാണുന്നു.
അതിലെ പിളർപ്പുകളും അടയാളങ്ങളും സൂചിപ്പിക്കുന്നത് അത് കുതിരകൾ നദിക്കരയിലൂടെ വലിച്ചിഴച്ചിരിക്കാമെന്നാണ്.
പിന്നീട്, ഇത് ഉപയോഗത്തിലില്ലാതിരിക്കുമ്പോൾ ഒരു വാട്ടർമില്ലിന്റെ അടിസ്ഥാനമായി ഉപയോഗിച്ചിരിക്കാൻ സാധ്യതയുണ്ട്.
അവലംബം ഉറവിടങ്ങൾ Mala Prosvetina Enciklopedija , Third edition (1985); Prosveta; ISBN 86-07-00001-2 Jovan Đ.
Marković (1990): Enciklopedijski geografski leksikon Jugoslavije ; Svjetlost-Sarajevo; ISBN 86-01-02651-6 Slobodan Ristanović: "Prvenac na Drini" പുറത്തേക്കുള്ള കണ്ണികൾ Rafting on the Drina River (1951) - BH Film - Official chanal Commission to Preserve National Monuments of Bosnia and Herzegovina Sutjeska National Park - Official website Archived 2015-02-07 at the Wayback Machine .
Sutjeska National Park - BH Tourism Official website Archived 2016-08-12 at the Wayback Machine .
Cultural and Historical information Hydroelectric Power Plant BUK BIJELA Archived 2016-03-19 at the Wayback Machine .
Hydroelectric Power Plant FOČA Archived 2016-03-22 at the Wayback Machine .
Hydroelectric Power Plaint ZVORNIK Battle of the Drina Drina River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡ്രാഗൺഫ്ലൈ ബിഎസ്ഡി ഇംഗ്ലീഷ് വിലാസം https://ml.wikipedia.org/wiki/DragonFly_BSD
ഫ്രീബിഎസ്ഡി 4.8 ൽ നിന്ന് ഫോർക്ക് ചെയ്ത ഒരു സ്വതന്ത്ര ഓപ്പൺ സോഴ്‌സ് യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് ഡ്രാഗൺഫ്ലൈ ബിഎസ്ഡി .
1980 കളുടെ അവസാനത്തിലും 1990 കളുടെ തുടക്കത്തിലും ആമിഗാ ഡെവലപ്പറും 1994 നും 2003 നും ഇടയിൽ ഫ്രീബിഎസ്ഡി ഡവലപ്പറായ മാത്യു ഡില്ലൺ 2003 ജൂണിൽ ഡ്രാഗൺഫ്ലൈ ബിഎസ്ഡിയിൽ പ്രവർത്തിക്കാൻ തുടങ്ങി, 2003 ജൂലൈ 16 ന് ഫ്രീബിഎസ്ഡി മെയിലിംഗ് ലിസ്റ്റുകളിൽ ഇത് പ്രഖ്യാപിച്ചു.
ഫ്രീബിഎസ്ഡി 5 ലെ ത്രെഡിംഗിനും സൈമെട്രിക് മൾട്ടിപ്രോസസിംഗിനുമായി സ്വീകരിച്ച വിദ്യകൾ മോശം പ്രകടനത്തിനും അറ്റകുറ്റപ്പണി പ്രശ്നങ്ങൾക്കും കാരണമാകുമെന്ന വിശ്വാസത്തിലാണ് ഡില്ലൺ ഡ്രാഗൺഫ്ലൈ ആരംഭിച്ചത്.
ഫ്രീബിഎസ്ഡി പ്രോജക്റ്റിനുള്ളിൽ പ്രതീക്ഷിച്ച ഈ പ്രശ്നങ്ങൾ പരിഹരിക്കാൻ അദ്ദേഹം ശ്രമിച്ചു.
അദ്ദേഹത്തിന്റെ ആശയങ്ങൾ നടപ്പിലാക്കുന്നതിൽ മറ്റ് ഫ്രീബിഎസ്ഡി ഡവലപ്പർമാരുമായുള്ള വൈരുദ്ധ്യങ്ങൾ കാരണം, കോഡ്ബേസ് നേരിട്ട് മാറ്റാനുള്ള അദ്ദേഹത്തിന്റെ ശ്രമം റദ്ദാക്കപ്പെട്ടു.
ഇതൊക്കെയാണെങ്കിലും, ഡ്രാഗൺ‌ഫ്ലൈ ബി‌എസ്‌ഡി, ഫ്രീബിഎസ്ഡി പ്രോജക്റ്റുകൾ ഇപ്പോഴും ഒരുമിച്ച് പ്രവർത്തിക്കുന്നു, ബഗ് പരിഹാരങ്ങൾ, ഡ്രൈവർ അപ്‌ഡേറ്റുകൾ, മറ്റ് മെച്ചപ്പെടുത്തലുകൾ എന്നിവ പങ്കിടുന്നു.
ഫ്രീബിഎസ്ഡി 4.x സീരീസിന്റെ ലോജിക്കൽ കണ്ടിന്യൂയേഷൻ തുടരുന്നതിൽ നിന്ന് ഡ്രാഗൺഫ്ലൈ ഫ്രീബിഎസ്ഡി വ്യതിചലിച്ചു, പകരം ഭാരം കുറഞ്ഞ കേർണൽ ത്രെഡുകൾ (എൽഡബ്ല്യുകെടി), ഇൻ-കേർണൽ സന്ദേശ പാസിംഗ് സിസ്റ്റം, ഹമ്മർ ഫയൽ സിസ്റ്റം എന്നിവ നടപ്പിലാക്കുന്നു.
ഇതിന്റെ പല ഡിസൈൻ ആശയങ്ങളെയും അമിഗഒഎസ് സ്വാധീനിച്ചു.
സിസ്റ്റം ഡിസൈൻ കേർണൽ
വികസിപ്പിച്ചുകൊണ്ടിരിക്കുന്ന കേർണൽ സന്ദേശമയയ്‌ക്കൽ സബ്സിസ്റ്റം മാക്(Mach) പോലുള്ള മൈക്രോകർണലുകളിൽ കാണപ്പെടുന്നതിന് സമാനമാണ്, എന്നിരുന്നാലും ഇത് രൂപകൽപ്പനയിൽ സങ്കീർണ്ണമല്ല.
ഡ്രാഗൺഫ്ലൈ ഒരു മോണോലിത്തിക് കേർണൽ സിസ്റ്റം ഉപയോഗിക്കുന്നു.
സമന്വയിപ്പിച്ച അല്ലെങ്കിൽ അസമന്വിത രീതിയിൽ പ്രവർത്തിക്കാനുള്ള കഴിവ് ഡ്രാഗൺ‌ഫ്ലൈയുടെ സന്ദേശമയയ്‌ക്കൽ സബ്‌സിസ്റ്റത്തിന് ഉണ്ട്, മാത്രമല്ല ഏത് സാഹചര്യത്തിലും സാധ്യമായ ഏറ്റവും മികച്ച പ്രകടനം നേടുന്നതിന് ഈ കഴിവ് ഉപയോഗിക്കാൻ ശ്രമിക്കുകയും ചെയ്യുന്നു.
ഡവലപ്പർ മാത്യു ഡില്ലൺ പറയുന്നതനുസരിച്ച്, ഉപകരണ ഇൻപുട്ട് / ഔട്ട്‌പുട്ട് (ഐ/ഒ), വെർച്വൽ ഫയൽ സിസ്റ്റം (വിഎഫ്എസ്) സന്ദേശമയയ്‌ക്കൽ കഴിവുകൾ എന്നിവ നൽകുന്നതിന് വേണ്ടി പുരോഗതി കൈവരിക്കുന്നു, അത് പ്രോജക്റ്റ് ലക്ഷ്യങ്ങളുടെ ബാക്കി ഭാഗങ്ങൾ നിറവേറ്റാൻ സഹായിക്കും.
പുതിയ ഇൻഫ്രാസ്ട്രക്ചർ കേർണലിന്റെ പല ഭാഗങ്ങളും ഉപയോക്തൃ സ്ഥലത്തേക്ക് മാറ്റാൻ അനുവദിക്കും; ഇവിടെ അവ എളുപ്പത്തിൽ ഡീബഗ്ഗ് ചെയ്യപ്പെടും, കാരണം അവ ചെറിയതും ഒറ്റപ്പെട്ടതുമായ പ്രോഗ്രാമുകളായിരിക്കും, പകരം ചെറിയ ഭാഗങ്ങളിൽ ഉൾപ്പെടുന്ന ചെറിയ ഭാഗങ്ങൾ.
കൂടാതെ, തിരഞ്ഞെടുത്ത കേർണൽ കോഡ് യൂസർസ്‌പെയ്‌സിലേക്ക് മൈഗ്രേറ്റ് ചെയ്യുന്നത് സിസ്റ്റത്തെ കൂടുതൽ കരുത്തുറ്റതാക്കുന്നതിന്റെ ഗുണം നൽകുന്നു; ഒരു യൂസർസ്പേസ് ഡ്രൈവർ ക്രാഷ് ചെയ്താൽ, അത് കേർണിലിനെ ക്രാഷ് ചെയ്യില്ല.
തന്ത്രിവാദ്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
തന്ത്രികളുടെ അഥവാ കമ്പികളുടെ കമ്പനത്തിലൂടെ ഉണ്ടാകുന്ന നാദവിശേഷത്തെ അടിസ്ഥാനമാക്കി നിർമ്മിക്കുന്ന വാദ്യോപകരണങ്ങൾ തന്ത്രിവാദ്യങ്ങൾ എന്നറിയപ്പെടുന്നു.
ഉദാഹരണങ്ങൾ വയലിൻ വീണ ഗിറ്റാർ
തന്ദ്ര റായ്
ഒരു ഒറിയ അഭിനേത്രിയാണ് തന്ദ്ര റായ് "(Tandra Ray) .
80-90 കാലഘട്ടങ്ങളിൽ ഒറിയ സിനിമകളിൽ അഭിനയിച്ചിട്ടുണ്ട്.
ബിജയ് മൊഹന്തിയാണ് ഭർത്താവ്.
ബിജയ് മൊഹന്തിയുടെ കൂടെ അഭിനയിച്ച ചിൽക തിരെ ആണ് അവരുടെ ആദ്യചിത്രം.
സിനിമകൾ 2010 സസുരാ ഘരാ സിന്ദാബാദ് 2010 ദിൽ താതേ ദെയ്‌ചി 2009 ലവ് ഡോട്ട് സീഎം 2007 ലാൽ ടുകു ടുകു സധാബ ബഹു 2007 മഹാനായക് 2005 ഐ ലവ് യൂ 2001 ധർമ്മ ദേബത 2000 ബാബു പരശുരാം 1999 ജയ് ശ്രീരാം 1998 സഹാര ജാലൂചി 1997 രഘു ആരഖിത 1997 രാം ലക്ഷ്മൺ 1996 വസുധ 1994 ഭായ് ഹേല ഭാഗരി 1994 സഖി രഹില ആയെ സിംഖ ദുവാര 1993 ഭാഗ്യ ഹതേ ഡോക്ടർ 1993 എം ഭായ് ജഗ 1992 ഘരാ മേരാ സ്വർഗ്ഗ 1992 പഞ്ജൂർ ഭീതരേ സാരി 1991 ആമാ ഘരാ ആമാ സംസാര 1991 കിത്യേ മനിഷ് ഗിത്യേ ജഗ 1990 ആമാ ഘരാ 1990 മാ മതേ ശക്തി ദേ 1989 മമതാ രാ ദ്രി 1989 സാഗർ 1989 തപ്യേ സിന്ധൂര ദീപത ശംഖ 1988 പാപ പുണ്യ 1988 പുവാ മിസ്റ്റർ കലാ താക്കൂറാ 1987 മിചാ മായരാ സൻസാർ 1986 ഏയ് ആമാ സൻസാർ 1986 മനിക 1986 സൻസാര 1985 മമതാ മാഗേ മൂളാ 1985 നള ദമയന്തി 1985 പലാടക 1985 പരാ ഝിയാ ഘരാ ഭംഗേന 1985 സാതാ കേബേ ലുചി രഹ്നാ 1982 ബസന്തി ആപാ 1981 ആരതി 1980 അലീഭാ ദാഗ 1980 റാം ബൽ‌റാം 1979 സൌതുനി 1978 സമർപ്പണ 1978 പിപാഷ 1978 പതി പത്നി 1977 ചിൽകാ തിരെ അവലംബം പുറത്തേക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് തന്ദ്ര റായ്
തന്മാത്രാ ഓർബിറ്റൽ സിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Molecular_orbital_theory Electronic structure methods Valence bond theory Generalized valence bond Modern valence bond Resonance Molecular orbital theory Hartree–Fock method Semi-empirical quantum chemistry methods Møller–Plesset perturbation theory Configuration interaction Coupled cluster Multi-configurational self-consistent field Quantum chemistry composite methods Quantum Monte Carlo Linear combination of atomic orbitals Electronic band structure Nearly free electron model Tight binding Muffin-tin approximation Density functional theory k·p perturbation theory Empty lattice approximation Book ക സ തി
രസതന്ത്രത്തിൽ തന്മാത്രാഘടന നിർണ്ണയിക്കുന്നതിനുള്ള ഒരു സിദ്ധാന്തമാണ് തന്മാത്രാ ഓർബിറ്റൽ സിദ്ധാന്തം .
ഈ സിദ്ധാന്തപ്രകാരം ഒരു തന്മാത്രയിലെ ബന്ധനത്തിലേർപ്പെട്ടിരിക്കുന്ന ഇലക്ട്രോണുകളെ ആറ്റങ്ങൾ തമ്മിൽ തമ്മിലുള്ള ബന്ധനങ്ങളിലായി പരിഗണിക്കുന്നതിനു പകരം  തന്മാത്രയുടെ പൊതു ന്യൂക്ലിയസ്സിന്റെ സ്വാധീനത്താൽ ചലിക്കുന്നതായി പരിഗണിക്കുന്നു.
ക്വാണ്ടം ബലതന്ത്രപ്രകാരം ആറ്റത്തിലെ ഇലക്ട്രോണുകളുടെ ഊർജ്ജസ്വഭാവവും സ്ഥിതിചെയ്യുന്നസ്വഭാവവും നിശ്ചയിക്കുന്നു.
അതിനുശേഷം ബന്ധനത്തിൽ ഏർപ്പെടുന്ന ഇലക്ട്രോണുകളുടെ ഓർബിറ്റലുകൾ തന്മാത്രാ ഓർബിറ്റൽ സിദ്ധാന്തപ്രകാരം തീരുമാനിക്കുന്നു.
ഈ തന്മാത്രാ ഓർബിറ്റലുകൾ ഒരു തന്മാത്രയിലെ എല്ലാ ആറ്റങ്ങളുമായി ബന്ധപ്പെട്ടിരിക്കുന്നു.
ഇവയിൽ സംയോജക ഇലക്ട്രോണുകൾ സഞ്ചരിക്കുന്നു.
ഇരുപതാം നൂറ്റാണ്ടിന്റെ ആദ്യത്തിൽ മുന്നോട്ടുവച്ച തന്മാത്രാ ഓർബിറ്റൽ സിദ്ധാന്തം ഇലക്ട്രോണിക ബന്ധനത്തിന്റെ പഠനത്തിൽ വിപ്ലവം സൃഷ്ടിച്ചു.
തന്മാത്രാ ഓർബിറ്റലുകളെ ആറ്റോമിക ഓർബിറ്റലുകളുടെ രേഖീയ കോമ്പിനേഷനുകളായി രൂപപ്പെടുത്തുക വഴി  ബന്ധനത്തിൽ ഏർപ്പെട്ടിരിക്കുന്ന ഇലക്ട്രോണുകളുടെ സ്ഥാനവും ഓർബിറ്റലുകളും നിർണ്ണയിക്കുന്നതിൽ ഈസിദ്ധാന്തം നിർണ്ണായക പങ്കുവഹിച്ചിട്ടുണ്ട്.
ഷ്രോഡിങ്ങർ സമവാക്യത്തിൽ ‍ഡെൻസിറ്റി ഫങ്ഷണൽ സിദ്ധാന്തവും ഹാർട്ടീഫോക് മോഡലും പ്രയോഗിച്ച് ഈ ഏകദേശനങ്ങളിൽ എത്തിച്ചേരാവുന്നതാണ്.
തന്ത്രക്കാരി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എം.ടി. വാസുദേവൻ നായർ രചിച്ച ഒരു കഥയാണ് തന്ത്രക്കാരി .
എം.ടി.വാസുദേവൻ നായർ രചിച്ച ഒരു കഥയാണ് തന്ത്രക്കാരി.
തന്റെ ആഗ്രഹങ്ങൾക്കും ആവശ്യങ്ങൾക്കും വേണ്ടി, മറ്റുള്ളവരെ ചതിച്ചു ജീവിക്കുന്ന മാധവി എന്ന സ്ത്രീയുടെ കഥയാണ് ഇത്.
ഇങ്ങനെ മറ്റുള്ളവരെ വേഷം  മാറി  ചതികുനതിനു തന്റെ മകളും മാധവിക്ക് കൂട്ടായിരുന്നു .
പല നാൾ നടത്തിയ ചതിക്കൊടുവിൽ മാധവി പിടിക്കപ്പെടുകയും, രാജാവിന്റെ മുന്നിൽ വിചാരണക്കായി ഹാജരാക്കപ്പെടുകയും ചെയ്യുന്നു.
കഥാപാത്രങ്ങൾ മാധവി മാധവിയുടെ മകൾ രാജാവ്‌ ഭടന്മാർ തൊഴിലാളികൾ കടക്കാരൻ ഹോട്ടൽ ഉടമസ്ഥൻ അവലംബം
തന്മാത്ര ഇംഗ്ലീഷ് വിലാസം https://ml.wikipedia.org/wiki/Molecule
രണ്ടോ അതിലധികമോ അണുക്കൾ രാസബന്ധനം വഴി കൂടിച്ചേർന്ന്  ഒരു നിശ്ചിതമായ ചിട്ടയിൽ നിലകൊള്ളൂന്നതും വൈദ്യുതപരമായി നിർവീര്യമായതുമായ പദാർത്ഥത്തിന്റെ സ്വതന്ത്ര ഘടകമാണ് തന്മാത്ര (molecule).
ഒരു പദാർഥത്തിന്റെ രാസ-ഭൗതിക ഗുണങ്ങൾ നിലനിർത്തുന്ന, ആ പദാർഥത്തിന്റെ ഏറ്റവും ചെറിയ കണികയാണ് തന്മാത്ര.
ഒരു പദാർഥത്തെ വിഭജിയ്ക്കുമ്പോൾ, അവയുടെ ഘടനയും രാസ സ്വഭാവങ്ങളും നിലനിർത്തിക്കൊണ്ട്‍, ഒരു പ്രത്യേക അളവിൽ കഴിഞ്ഞ് മുന്നോട്ടു പോകാനാവില്ല: അങ്ങനെയിരിയ്ക്കവെ, ആ പദാർഥത്തിന്റെ തനിമയിലുളള ഏറ്റവും ചെറിയ കണികയാണ് തന്മാത്ര.
തന്മാത്രയെ വീണ്ടും വിഭജിച്ചാൽ പദാർഥത്തിന്റെ ഗുണങ്ങൾ ലഭിക്കാത്ത ചെറിയ ഘടകങ്ങളായി തീരും ഇവയാണ്‌ അണുക്കൾ .
തന്മാത്രാ ശാസ്ത്രത്തിൽ,  മതിയായ സ്ഥിരതയുള്ള, വിദ്യുത് നിഷ്പക്ഷമായ, രണ്ടോ, അതിലധികമോ അണുക്കളുള്ള സ്വതന്ത്ര ഘടകമാണ് തന്മാത്ര എന്ന് വിവക്ഷിക്കപ്പെടുന്നത്
തന്മാത്രകൾ ഒരേ ഇനം അണുക്കൾകൊണ്ട് നിർമ്മിച്ചവയോ വ്യത്യസ്ത ഇനം തന്മാത്രകൾ കൊണ്ട് നിർമ്മിച്ചവയോ ആകാം.
ഓരേ ഇനം അണുക്കൾ കൊണ്ട് നിർമ്മിക്കപ്പെട്ട തന്മാത്രകളെ മൂലകങ്ങൾ എന്നുപറയുന്നു.
ഉദാ- ഓക്സിജൻ .
വ്യത്യസ്തഇനം അണുക്കൾ കൊണ്ട് നിർമ്മിക്കപ്പെട്ട തന്മാത്രകളെ സംയുക്തങ്ങൾ എന്നും പറയുന്നു.
ഉദാ- കാർബൺ ഡൈ ഓക്സൈഡ് .
ഏകാണു തന്മാത്രകളും ഉണ്ട്, പക്ഷേ, അവ ഉൽകൃഷ്ട മൂലകങ്ങളിൽ മാത്രം ഒതുങ്ങി നിൽക്കുന്നു.
തന്മാത്രാശാസ്ത്രം
തന്മാത്രകളെ സംബന്ധിച്ചുള്ള പഠനത്തിന് തന്മാത്രാ രസതന്ത്രെന്നോ തന്മാത്രാ ഭൌതികം എന്നോ പറയുന്നു.
രസതന്ത്രത്തിനോ ഭൌതികത്തിനോ ഏതിനാണ് പ്രാധാന്യം നൽകുന്നത് എന്നതിനെ ആശ്രയിച്ചിരിക്കും ഇത്.
ഇതേപ്പറ്റി ഗ്രീസിലേയും ഭാരതത്തിലേയും ചിന്തകൻമാർക്ക്‌ ക്രിസ്തുവിനു മുൻപു തന്നെ തന്മാത്രയെ കുറിച്ച് ഏകദേശ ധാരണയുണ്ടായിരുന്നു.
കണ്വാദമഹർഷിയാണത്രെ ഭാരതത്തിൽ ആദ്യമായി കണങ്ങളെപ്പറ്റി പഠിച്ചയാൾ .